ফরিদা আখতার তার উপস্থাপনা কালে আরও জানায়, সবুজ  বিল্পব শুরু থেকে স্থানীয় জাতের পরিবর্তে নতুন উদ্ভাবিত ধানের বীজ চালু করেছে। তাতে কৃষকের জ্ঞান, অভিজ্ঞতা এবং বীজ সংরক্ষণে নারীর জ্ঞান, অভিজ্ঞতা ও দক্ষতা হারিয়ে গেছে। সিরাজগঞ্জ জেলা থেকে মোসাম্মত কামনা বেগম আসেন বীজ মেলা ও কৃষক সমাবেশে অংশ নিতে। কামনা বেগম সিরাজগঞ্জে নিজেই কৃষি কাজ করছেন। তার পাঁচটা ছেলে মেয়ে। প্রতিবছর তিনি প্রয়োজনীয় বীজ জমিয়ে রাখেন পরের বছর চাষ করার জন্য। তিনি কেবল বীজ জমিয়েই রাখেন না, এলাকার অন্যান্য কৃষকদের সাথে বীজ বিনিময়ও করেন। বীজ নিজ হাতে সংরক্ষণ করায় তিনি কখনও কোম্পানির দারস্থ হন  নাই। আর সবার চেয়ে তার ফলনও ভাল হয় কীটনাশক, সারের ব্যবহার ছাড়াই।